Teisipäeva pärastlõunal kogunesid mainitud osapooled Jõgeva  vallavalitsusse, et oma allkirjadega anda Siimusti esimesele naabrivalve sektorile seaduslik jõud. Aru tänava sektoriga liitus neli majapidamist, sektorivanemaks sai Tea Lall, kelle ütlust mööda sai naabrivalvega liitumise ajendiks hiljutine juhtum, kui kaks potentsiaalselt kurjade kavatsustega isikut kiikasid huviga naabermajja. Naine helistas küll kohe politseisse, kuid konstaabli saabudes olid mehed mõistagi juba kadunud. "Me elame suure tee ääres, kus pidevalt liigub kahtlast kontingenti, et vähegi enda  turvatunnet tõsta, saigi mõte teoks tehtud ja loodud ühisel algatusel naabrivalve sektor," ütles Lall. "Ka loomine oli lihtne, sest naabrid olid samuti kahe käega poolt."